02000A1215(02) — RO — 25.06.2005 — 001.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

Astfel cum a fost modificat prin:









▼B

ACORD INTERN

între reprezentații guvernelor statelor membre, reuniți în cadrul Consiliului, privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE







REPREZENTANȚII GUVERNELOR STATELOR MEMBRE ALE COMUNITĂȚII EUROPENE REUNIȚI ÎN CADRUL CONSILIULUI, având în vedere Tratatul de instituire a Comunității Europene, denumit în continuare „tratat”, având în vedere Acordul de parteneriat ACP-CE semnat la Cotonou (Benin) la 23 iunie 2000, denumit în continuare „Acordul ACP-CE”, având în vedere proiectul Comisiei, întrucât: (1) Reprezentanții Comunității vor trebui să adopte poziții comune în cadrul Consiliului de Miniștri prevăzut în Acordul ACP-CE, denumit în continuare „Consiliul de Miniștri ACP-CE”. De asemenea, punerea în aplicare a deciziilor, a recomandărilor și a avizelor acestui consiliu poate necesita, după caz, o acțiune a Comunității, o acțiune comună a statelor membre sau o acțiune a unui stat membru. (2) Prin urmare, este necesar ca statele membre să precizeze condițiile de stabilire, în domeniile care țin de competența lor, a pozițiilor comune care trebuie adoptate de reprezentanții Comunității reuniți în Consiliul de Miniștri ACP-CE. În aceleași domenii, este, de asemenea, sarcina lor să ia măsurile de aplicare a deciziilor, a recomandărilor șia avizelor acestui consiliu, măsuri care ar putea necesita acțiunea comună a statelor membre sau acțiunea unui stat membru. (3) Pentru aspectele reglementate de Acordul ACP-CE care intră în competența lor, statele membre vor trebui ca să abiliteze Consiliul să adopte deciziile adecvate în conformitate cu articolele 96 și 97 din Acordul ACP-CE. (4) De asemenea, este necesar să se prevadă ca statele membre să comunice între ele și Comisiei orice tratat, convenție, acord sau măsură și orice parte a unui tratat, convenție, acord sau măsură care privește aspecte reglementate de Acordul ACP-CE și care au fost sau vor fi încheiate între unul sau mai multe state membre și unul sau mai multe state ACP. (5) De asemenea, trebuie stabilite proceduri prin care statele membre să poată soluționa orice litigii care pot apărea între ele în ceea ce privește Acordul ACP-CE, întrucât: AU CONVENIT CELE CE URMEAZĂ:







Articolul 1

Poziția comună care trebuie adoptată de reprezentanții Comunității în cadrul Consiliului de Miniștri ACP-CE și în cadrul Comitetul ambasadorilor atunci când abordează aspecte care intră în competența statelor membre este adoptată de Consiliu, hotărând în unanimitate pe baza unui proiect al Comisiei sau al unui stat membru după consultarea Comisiei.

Articolul 2

Deciziile și recomandările adoptate de Consiliul de Miniștri ACP-CE sau de Comitetul ambasadorilor în domeniile care intră în competența statelor membre sunt puse în aplicare prin acte adoptate de acestea din urmă.

▼M1

Articolul 3

Poziția statelor membre pentru punerea în aplicare a articolelor 11b, 96 și 97 din Acordul ACP-CE, în cazul în care această poziție se referă la aspecte care intră în competența lor, este adoptată de către Consiliu, hotărând în conformitate cu procedura prevăzută în anexă.

În cazul în care măsurile prevăzute se referă la aspecte care țin de competența statelor membre, Consiliul poate hotărî și la inițiativa unui stat membru.

▼B

Articolul 4

Orice tratat, convenție, acord sau măsură și orice parte a unui tratat, convenție, acord sau măsură, sub orice formă sau de orice natură, care au fost sau vor fi încheiate între unul sau mai multe state membre și unul sau mai multe state ACP și care privește domeniile reglementate de Acordul ACP-CE, sunt comunicate cât mai curând posibil de statul sau statele membre în cauză celorlalte state membre și Comisiei. La cererea unui stat membru sau a Comisiei, orice text astfel comunicat este dezbătut în cadrul Consiliului.

Articolul 5

Atunci când un stat membru consideră că este necesar a invoca articolul 98 din Acordul ACP-CE în aspecte care țin de competența statelor membre, acesta consultă în prealabil celelalte state membre și Comisia.

În cazul în care Consiliul de Miniștri ACP-CE trebuie să adopte o decizie în privința unei acțiuni a statului membru menționat în primul paragraf, poziția înaintată de Comunitate este cea a statului membru interesat, în afara cazului în care reprezentanții guvernelor statelor membre reuniți în cadrul Consiliului decid altfel.

Articolul 6

Litigiile apărute între statele membre cu privire la Acordul ACP-CE, la anexele acestuia sau la protocoalele anexate la acesta sau la acordurile interne încheiate pentru punerea în aplicare a Acordului ACP-CE menționat anterior sunt prezentate, la cererea primului petiționar, Curții de Justiție a Comunităților Europene în conformitate cu procedura prevăzută în tratat și în Protocolul privind Statutul Curții de Justiție anexat la tratat.

Articolul 7

Reprezentanții guvernelor statelor membre reuniți în cadrul Consiliului pot modifica în orice moment prezentul acord, hotărând în unanimitate pe baza unui proiect al Comisiei sau al unui stat membru, după consultarea Comisiei.

Articolul 8

Prezentul acord este aprobat de fiecare stat membru în conformitate cu propriile norme constituționale. Guvernul fiecărui stat membru notifică Secretariatului General al Consiliului îndeplinirea procedurilor necesare pentru intrarea în vigoare a acordului.

Prezentul acord intră în vigoare, cu condiția respectării dispozițiilor din primul paragraf, la aceeași dată cu Acordul ACP-CE ( 1 ). El rămâne în vigoare pe durata acestui acord.

▼M1

Articolul 9

Prezentul acord, redactat într-un singur exemplar în limbile cehă, daneză, engleză, estonă, finlandeză, franceză, germană, greacă, italiană, letonă, lituaniană, olandeză, maghiară, malteză, polonă, portugheză, slovacă, slovenă, spaniolă și suedeză, cele douăzeci de texte fiind deopotrivă autentice, va fi depus în arhivele Secretariatului General al Consiliului, care va transmite o copie certificată conformă fiecăruia dintre guvernele statelor semnatare.

▼B

Hecho en Bruselas, el dieciocho de septiembre del año dos mil.

Udfærdiget i Bruxelles den attende september to tusind.

Geschehen zu Brüssel am achtzehnten September zweitausend.

Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.

Done at Brussels on the eighteenth day of September in the year two thousand.

Fait à Bruxelles, le dix-huit septembre deux mille.

Fatto a Bruxelles, addì diciotto settembre duemila.

Gedaan te Brussel, de achttiende september tweeduizend.

Feito em Bruxelas, em dezoito de Setembro de dois mil.

Tehty Brysselissä kahdeksantenatoista päivänä syyskuuta vuonna kaksituhatta.

Som skedde i Bryssel den artonde september tjugohundra.

Pour le gouvernement du Royaume de Belgique

Voor de Regering van het Koninkrĳk België

Für die Regierung des Königreichs Belgien

For regeringen for Kongeriget Danmark

Für die Regierung der Bundesrepublik Deutschland

Για την Κυβέρνηση της Ελληνικής Δημοκρατίας

Por el Gobierno del Reino de España

Pour le gouvernement de la République française

Thar ceann Rialtas na hÉireann

For the Government of Ireland

Per il Governo della Repubblica italiana

Pour le gouvernement du Grand-Duché de Luxembourg

Voor de Regering van het Koninkrĳk der Nederlanden

Für die Regierung der Republik Österreich

Pelo Governo da República Portuguesa

Suomen hallituksen puolesta

På finska regeringens vägnar

På svenska regeringens vägnar

For the Government of the United Kingdom of Great Britain and Northern Ireland

▼M1

ANNEX

1. Comunitatea și statele membre epuizează toate căile posibile de dialog politic cu un stat ACP, stabilite la articolul 8 din Acordul ACP-CE, cu excepția cazurilor speciale de urgență, înainte de a începe procedura de consultare, stabilită la articolul 96 din Acordul ACP-CE. Dialogul prevăzut la articolul 8 trebuie să fie sistematic și oficializat în conformitate cu modalitățile definite la articolul 2 din anexa VII la Acordul ACP-CE. În ceea ce privește dialogul purtat la nivel național, subregional și regional, atunci când participă Adunarea parlamentară paritară, aceasta este reprezentată de copreședinții în funcție sau de reprezentanții desemnați ai acestora.

2. În cazul în care, la inițiativa Comisiei sau a unui stat membru, după epuizarea tuturor căilor posibile de dialog prevăzute la articolul 8 din Acordul ACP-CE, Consiliul consideră că un stat ACP nu și-a respectat o obligație privind unul dintre elementele esențiale menționate la articolul 9 sau la articolul 11b din Acordul ACP-CE ori în cazuri grave de corupție, statul ACP în cauză este invitat, cu excepția cazului în care există o urgență specială, să înceapă consultările în conformitate cu articolele 11b, 96 și 97 din Acordul ACP-CE.

Consiliul decide cu majoritate calificată.

În consultări, Comunitatea reprezentată de Președinția Consiliului și de Comisie se străduiește să asigure egalitatea în nivelul de reprezentare. Aceste consultări se axează pe măsurile care trebuie luate de partea în cauză și se des-fășoară în conformitate cu modalitățile stabilite în anexa VII la Acordul ACP-CE.

3. În cazul în care nu s-a găsit nici o soluție la expirarea termenelor de consultare prevăzute la articolele 11b, 96 sau 97 din Acordul ACP-CE și, în pofida tuturor eforturilor depuse sau imediat în caz de urgență sau încazul refuzului de a proceda la consultări, Consiliul poateîn conformitate cu articolele menționate să decidă, la propunerea Comisiei și hotărând cu majoritate calificată, să ia măsurile adecvate putând merge până la suspendarea parțială. Aceeași regulă se aplică imediat în caz de urgență sau în cazul refuzului de a proceda la consultări. Consiliul hotărăște în unanimitate în caz de suspendare totală a aplicării acordului ACP-CE cu privire la statul ACP în cauză.

Aceste măsuri rămân în vigoare până când Consiliul a făcut uz de procedura aplicabilă definită la primul paragraf pentru a lua o decizie de modificare sau de anulare a măsurilor adoptate anterior sau, dacă este cazul, pentru perioada indicată în decizie.

În acest scop, Consiliul revizuiește periodic și cel puțin la fiecare șase luni măsurile citate anterior.

Președintele Consiliului notifică măsurile astfel adoptate statului ACP în cauză și Consiliului de miniștri ACP-CE înainte de intrarea lor în vigoare.

Decizia Consiliului se publică în Jurnalul Oficial al Uniunii Europene. În cazul în care măsurile se adoptă imediat, adoptarea lor se notifică statului ACP și Consiliului de mini ș tri ACP-CE, în același timp cu invitația de a proceda la consultări.

4. Parlamentul European este imediat și pe deplin informat de orice decizie adoptată în temeiul punctelor 2 și 3.